Atherosclerosis

Atherosclerosis be a pattern of de disease arteriosclerosis, wey be characterized by development of abnormalities dem call lesions insyd walls of arteries. Dis be a chronic inflammatory disease wey dey involve chaw different cell types wey e be driven by elevated blood levels of cholesterol. Dese lesions fi lead to narrowing of de arterial walls secof buildup of atheromatous plaques.

At de onset, der usually be no symptoms, buh if dem develop, symptoms generally dey begin around middle age. Insyd severe cases, e fi result insyd coronary artery disease, stroke, peripheral artery disease, anaa kidney disorders, wey dey depend on de body part(s) insyd wich de affected arteries be located.

De exact cause of atherosclerosis be unknown wey dem propose e be multifactorial. Risk factors dey include abnormal cholesterol levels, elevated levels of inflammatory biomarkers, high blood pressure, diabetes, smoking (both active den passive smoking), obesity, genetic factors, family history, lifestyle habits, den an unhealthy diet. Plaque dey make up of fat, cholesterol, immune cells, calcium, den oda substances dem find insyd de blood. De narrowing of arteries dey limit de flow of oxygen-rich blood to parts of de body. Diagnosis dey base upon a physical exam, electrocardiogram, den exercise stress test, among odas, wey dey depend on de affected artery anaa arteries.

Prevention guidelines dey include eating a healthy diet, exercising, no dey smoke, den dey maintain a normal body weight. Treatment of established atherosclerotic disease fi include medications to lower cholesterol such as statins, blood pressure medication, den anticoagulant therapies make dem reduce de risk of blood clot formation. As de disease state dey progress, dem dey apply more invasive strategies, such as percutaneous coronary intervention, coronary artery bypass graft, anaa carotid endarterectomy. Insyd sam individuals, genetic factors sanso be implicated insyd de disease process den dey cause a strongly increased predisposition to development of atherosclerosis.

Atherosclerosis generally dey start wen a person be young wey e dey worsen plus age. Almost all people be affected to sam degree by de age of 65. E be de number one cause of death den disability insyd developed countries. Though na dem first describe am insyd 1575, der be evidence wey dey suggest say dis disease state be genetically inherent insyd de broader human population, plus ein origins dey trace back to CMAH genetic mutations wey na e fi occur more dan two million years ago during de evolution of hominin ancestors of modern human beings.

 References 

 External links 

 Atherosclerosis pathophysiology-stages and types

Category:Diseases of arteries, arterioles den capillaries
Category:Vascular diseases
Category:Medical conditions wey relate to obesity
Category:Inflammations
Category:Translated from MDWiki